Svoje povolanie milujem, mám rada svojich študentov, je to práca, ktorá ma naozaj napĺňa - len preto som v školstve vydržala 34 rokov. No veľmi ma trápi, ako sa za tie roky zmenili podmienky- a musím povedať, že k horšiemu. Trápi ma aj to, ako nás verejnosť vníma, a preto chcem všetkým kritikom a posudzovateľom našej práce odkázať, že nám počas tohto štrajku naozaj nejde len a len o platy ( i keď ich výška, prezentovaná p. ministrom, je poriadne skreslená), ale predovšetkým o zmenu celého systému financovania školstva. Veď ak sa v štátnej „kase“ nájde niekoľko miliárd na dotácie súkromných škôl, súkromných detských domovov, na predražené tendre, na oddĺženie Váhostavu... určite sa nájdu aj na lepšie pomôcky, na kvalitné učebnice.... Vážim si prácu každého jedného človeka, ak ju robí poctivo a nedovolím si ju znevažovať. Tak nás, prosím, neodsudzujte, ak v školskej problematike nemáte úplne jasno.

PaedDr. Anna Chládecká, učiteľka Gymnázia Púchov